b"\n_START_ARTICLE_\nKlicaj\n_START_SECTION_\nNeskladenjska raba\n_START_PARAGRAPH_\nNeskladenjsko se klicaj pi\xc5\xa1e v oklepaju (!) ali pa na robu besedila in izra\xc5\xbea opozorilo: Prinesel nam je pepk (!) in zimsih hru\xc5\xa1k (mi\xc5\xa1ljeno tepk). \xe2\x80\x93 Pesem ima akrostih (!). V takem primeru je klicaj sti\xc4\x8dno lo\xc4\x8dilo.\n_START_SECTION_\nUporaba v drugih jezikih\n_START_PARAGRAPH_\nV \xc5\xa1pan\xc5\xa1\xc4\x8dini se uporabljata dva klicaja, spredaj in zadaj \xc2\xa1La mataste!\n_START_SECTION_\nUporaba v matematiki\n_START_PARAGRAPH_\nZnak '!' je v matematiki tudi oznaka za funkcijo fakulteta n! - zmno\xc5\xbeek vseh naravnih \xc5\xa1tevil med 1 in n, npr. 4! = 4 \xc2\xb7 3 \xc2\xb7 2 \xc2\xb7 1 = 24._NEWLINE_Dva znaka '!!' v matematiki ozna\xc4\x8dujeta dvojno fakulteto - zmno\xc5\xbeek vseh naravnih \xc5\xa1tevil enake sodosti do n; npr. 8!! = 2 \xc2\xb7 4 \xc2\xb7 6 \xc2\xb7 8 = 384, ali 9!! = 1 \xc2\xb7 3 \xc2\xb7 5 \xc2\xb7 7 \xc2\xb7 9 = 945.\n_START_SECTION_\nUporaba v ra\xc4\x8dunalni\xc5\xa1tvu\n_START_PARAGRAPH_\nASCII koda znaka za klicaj je 33, Unicode pa U+0021._NEWLINE_Nekateri programski jeziki uporabljajo znak '!' kot eno\xc4\x8dleni operator za logi\xc4\x8dno negacijo. Na primer v jeziku C !A pomeni ne A.\n_START_SECTION_\nUporaba v \xc5\xa1ahu\n_START_PARAGRAPH_\nV \xc5\xa1ahovski notaciji se en klicaj uporablja za dobro, '!!' pa za odli\xc4\x8dno potezo."